ખાનગી બેન્કોમાં એફડી મૂકવા જાવ તો કહેશે કે ઓછામાં ઓછા R ૫૦૦૦ની એફડી કરાવવી પડશે, સેવિંગ્સ એકાઉન્ટ ખોલાવવા જાવ તો કહેશે ઓછામાં ઓછું R ૫૦૦૦નું બેલેન્સ રાખવું પડશે. શેરબજારમાં મૂડીરોકાણ કરવા જાવ તો બ્રોકર કહેશે ઓછામાં ઓછા R ૧૦,૦૦૦ની રકમ જમા રાખવી પડશે. વીપ્રો જેવી સારી કંપનીના ૧૦૦ શેર્સ ખરીદવા હોય તો પણ ઓછામાં ઓછા R ૩,૪૦,૦૦૦નો માલ દાવ ઉપર લાગી જાય!સંખ્યાબંધ મૂડીરોકાણ સ્રોત ધીરે ધીરે સામાન્ય રોકાણકારોની પહોંચ બહાર જઇ રહ્યા છે. એટલું જ નહિ, મોટા ભાગના રોકાણ સ્રોતમાં ટૂંકા-મધ્યમ ગાળાના ટ્રેડિઁગમાં નાની મૂડી લડાવનારાઓને બ્રોકરેજ, કમશિન, સર્વિસ ચાર્જ, એન્ટ્રી/એક્ઝિટ ચાર્જ, પ્રોસેસિંગ ચાર્જ, રજિસ્ટ્રેશન ચાર્જ, એસટીટી, ઇન્કમટેકસ જેવાં સંખ્યાબંધ ચાર્જીસ વચ્ચે ‘ટકાની ડોશીને ઢબ્બો મૂંડામણ’ ની કહેવત અનુસાર નકારાત્મક રિટર્ન છુટતું હોય છે.